Eudicella darwiniana

Eudicella darwiniana er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En nokså stor (ca. 35 millimeter), blankt grønn gullbasse. Grunnfargen er klart grønn, dekkvingene har en gulbrunlig og svart sidestripe og kan ha en gulaktig, krum stripe midt på. Hodets fremre del en brunrød. Hannen har et langt og kraftig, noe oppoverkrummet, Y-formet, rødt horn i pannen, med en kort pigg på hver side av dette.

Levevis 
Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.

Utbredelse  
Arten er utbredt i Guinea, Elfenbeinskysten og Togo.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Eudicella White, 1839
 Underslekten Eudicella (i snever forstand) (synonym Ceratorrhina Westwood, 1843)
 Eudicella darwiniana (Kraatz, 1880)

Kilder 
 M. de Palma (2010) Description of a new Eudicella daphnis (Buquet) from Eastern Africa
(Scarabaeidae, Cetoniinae). Cetoniimania, oktober 2010: 27- 
 De Palma, M. (2010) Systematic catalogue of Eudicella White.

Eksterne lenker 
 Bilde av en hann
 
 

Gullbasser
Biller formelt beskrevet i 1880
Guineas insekter
Elfenbeinskystens insekter
Togos insekter